So word alles afgebrand en vernietig in SA – Barbare brand laaste raadsgebou in Heilbron-township af | SAUK.co.za - Nuus.info
Die laaste munisipale geboue in Heilbron se Phiritona-township is Vrydagnag tydens onluste afgebrand.
Tampies Swart van die plaaslike dorpswag sê ontevredenes het weer Vrydagoggend byeengekom en geëis dat die premier van die Vrystaat se kantoor terugvoering gee oor die gemeenskap se eise vroeër vanjaar.
Die premier se kantoor het volgens ’n ingeligte laat weet niemand is beskikbaar om antwoorde aan die plaaslike gemeenskap te gee nie.
Die groep betogers het hierna ál groter geword en die polisie se eenheid vir openbare orde is in die township ontplooi.
Die polisie het betogers gevra om uiteen te gaan, maar hulle het geweier en ook paaie in die township versper.
Teen Vrydagmiddag het die ontevredenes buitebande begin brand.
Die betogers het hierna na die munisipale kantoor in Heilbron opgeruk om aansoek te doen om Maandag ’n wettige optog te hou.
Hulle het geëis dat die kantoor van die premier iemand stuur om na hul griewe te luister.
Teen Vrydagaand is die laaste oorblywende munisipale geboue in die township aan die brand gesteek.
Die R57 na Sasolburg was ook tydelik gesluit vir verkeer toe betogers dit met buitebande en klippe versper het, sê Swart.
In Augustus vanjaar is die USave-supermark en ’n munisipale gebou aan die brand gesteek. Die supermark is ook geplunder.
Onluste het reeds in Julie begin toe inwoners gesê het hulle is ontevrede oor korrupsie in die munisipaliteit en omdat die maatskappy, Sedtrade, nie plaaslike mense in diens neem wanneer hulle paaie herstel nie.
Inwoners sê ook dat die Ngwathe-munisipaliteit net mense van Parys aanstel en nie mense van Heilbron nie.
« Weermagprojek om jong matrikulante ’n voet in die deur van die arbeidsmark te gee, ontaard in werkskeppingsprojek vir kinders van weermaggeneraals
Goudveldse polisiekaptein sal sy sê moet ken oor gesteelde skape in voertuig »